CELEX: 52019PC0338
Language: lt
Date: 2019-07-16
Title: Pasiūlymas TARYBOS REGLAMENTAS kuriuo iš dalies keičiamos reglamentų (ES) 2019/124 ir (ES) 2018/2025 nuostatos, susijusios su tam tikromis žvejybos galimybėmis

EUROPOS KOMISIJA
            Briuselis, 2019 07 16
            COM(2019) 338 final
            2019/0154(NLE)
            Pasiūlymas
            TARYBOS REGLAMENTAS
            kuriuo iš dalies keičiamos reglamentų (ES) 2019/124 ir (ES) 2018/2025 nuostatos, susijusios su tam tikromis žvejybos galimybėmis
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               Tarybos reglamentu (ES) 2019/124 2019 metams nustatytos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams. Šios žvejybos galimybės jų galiojimo laikotarpiu paprastai keliskart iš dalies keičiamos. Tarybos reglamentu (ES) 2018/2025 2019 ir 2020 metams nustatytos Sąjungos žvejybos laivams taikomos tam tikrų giliavandenių žuvų išteklių žvejybos galimybės. Į pasiūlymą įtrauktas vieno iš raudonpelekių pagelų išteklių bendro leidžiamo sužvejoti kiekio (BLSK) pakeitimas, nes ICES pateikė rekomendacijas dėl to ištekliaus.
            
            
               •Suderinamumas su toje pačioje politikos srityje galiojančiomis nuostatomis
            
            
               Siūlomos priemonės yra parengtos atsižvelgiant į bendros žuvininkystės politikos (BŽP) tikslus bei taisykles ir dera su Sąjungos darnaus vystymosi politika.
            
            
               •Suderinamumas su kitomis Sąjungos politikos sritimis
            
            
               Siūlomos priemonės dera su kitomis Sąjungos politikos sritimis, visų pirma su aplinkos srities politika.
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               Šio pasiūlymo teisinis pagrindas yra Sutarties dėl Europos Sąjungos veikimo 43 straipsnio 3 dalis.
            
            
               Sąjungos prisiimti tausaus gyvųjų vandens išteklių naudojimo įsipareigojimai yra susiję su naujojo pagrindinio BŽP reglamento 2 straipsnyje nustatytais įpareigojimais.
            
            
               •Subsidiarumo principas (neišimtinės kompetencijos atveju) 
            
            
               Pasiūlymas priklauso išimtinei Sąjungos kompetencijai, kaip nurodyta Sutarties 3 straipsnio 1 dalies d punkte. Todėl subsidiarumo principas netaikomas.
            
            
               •Proporcingumo principas
            
            
               
                  Pasiūlymas atitinka proporcingumo principą, nes BŽP yra bendroji politika. Pagal Sutarties 43 straipsnio 3 dalį Taryba privalo priimti žvejybos galimybių nustatymo ir paskirstymo priemones.
               
            
            
               •Priemonės pasirinkimas
            
            
               Siūloma priemonė – reglamentas. 
            
            
               3.EX POST VERTINIMO, KONSULTACIJŲ SU SUINTERESUOTAISIAIS SUBJEKTAIS IR POVEIKIO VERTINIMO REZULTATAI
            
         
         
            
               •Galiojančių teisės aktų ex post vertinimas / tinkamumo patikrinimas
            
            
               
                  Netaikoma.
               
            
            
               •Konsultacijos su suinteresuotaisiais subjektais
            
            
               
                  Pasiūlyme atsižvelgiama į visus metus teiktas suinteresuotųjų subjektų, patariamųjų tarybų, nacionalinių administracijų, žvejų organizacijų ir nevyriausybinių organizacijų pastabas, į jas atsižvelgiama ir nustatant žvejybos galimybes.
               
            
            
               •Tiriamųjų duomenų rinkimas ir naudojimas
            
            
               
                  Pasiūlymas grindžiamas Tarptautinės jūrų tyrinėjimo tarybos (ICES) mokslinėmis rekomendacijomis.
               
            
            
               •Poveikio vertinimas
            
            
               Žvejybos galimybių reglamento taikymo sritis apribota Sutarties 43 straipsnio 3 dalimi.
            
            
               •Reglamentavimo tinkamumas ir supaprastinimas
            
            
               
                  Netaikoma.
               
            
            
               •Pagrindinės teisės
            
            
               
                  Netaikoma.
               
            
            
               4.POVEIKIS BIUDŽETUI
            
            
               
                  Siūlomos priemonės poveikio biudžetui neturės.
               
            
            
               5.KITI ELEMENTAI
            
            
               •Išsamus konkrečių pasiūlymo nuostatų paaiškinimas
            
            
               Siūlomais pakeitimais siekiama iš dalies pakeisti Reglamentą (ES) 2019/124, kaip išdėstyta toliau.
            
            
               Europiniai ančiuviai ICES 9 ir 10 parajoniuose ir CECAF 34.1.1 Sąjungos vandenyse yra trumpai gyvenančių žuvų rūšis. Jų tyrimai baigiami gegužės mėn. Todėl, kalendorinių metų laikotarpį, kuriam nustatomas BLSK, pakeitus į laikotarpį nuo liepos 1 d. iki kitų metų birželio 30 d., užtikrinama, kad žvejybos galimybės bus grindžiamos geriausiu galimu šios trumpai gyvenančių žuvų rūšies metinio išteklių pasipildymo vertinimu.
            
            
               Reglamentu (ES) 2018/120 su pakeitimais, padarytais Reglamentu (ES) 2018/1628, nustatytas europinių ančiuvių BLSK, išimties tvarka taikomas 18 mėnesių laikotarpiu nuo 2018 m. sausio 1 d. iki 2019 m. birželio 30 d., kad šis laikotarpis būtų suderintas su naujose mokslinėse rekomendacijose nurodytu laikotarpiu nuo liepos mėn. iki kitų metų birželio mėn. 
            
            
               Tarybos reglamentu (ES) 2019/124 nustatytas nulinis europinių ančiuvių BLSK ICES 9 ir 10 parajoniuose ir CECAF 34.1.1 Sąjungos vandenyse, taikomas nuo 2019 m. liepos 1 d. iki 2020 m. birželio 30 d., kol bus gautos naujos mokslinės rekomendacijos. Kad būtų galima toliau vykdyti žvejybą, antrą kartą keičiant 2019 m. žvejybos galimybes buvo nustatytas laikinas BLSK. Mokslinės rekomendacijos pateiktos 2019 m. birželio 28 d. 2019 m. liepos 1 d. prasidedančio laikotarpio BLSK turėtų būti iš dalies pakeistas atsižvelgiant į naujausias ICES mokslines rekomendacijas.
            
         
         
            
               Siūlomais pakeitimais siekiama iš dalies pakeisti ir Reglamentą (ES) 2018/2025, kuriuo 2019 ir 2020 metams nustatytos Sąjungos žvejybos laivams taikomos tam tikrų giliavandenių žuvų išteklių žvejybos galimybės. Tuo metu, kai buvo nustatomos žvejybos galimybės, buvo pateiktos tik 2019 metams skirtos mokslinės rekomendacijos dėl raudonpelekių pagelų ICES 10 parajonyje. Buvo nuspręsta, kad šio ištekliaus žvejybos galimybės ir 2019, ir 2020 m. turi būti 576 tonos, o prireikus jos bus iš dalies pakeistos remiantis 2020 metams skirtomis mokslinėmis rekomendacijomis. 2019 m. birželio 11 d. paskelbtose ICES mokslinėse rekomendacijose nustatytas 553 tonų kiekis. Kad būtų atsižvelgta į naujausias mokslines rekomendacijas, reikia iš dalies pakeisti raudonpelekių pagelų žvejybos ICES 10 parajonyje galimybes.
            
            
               2019/0154 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo iš dalies keičiamos reglamentų (ES) 2019/124 ir (ES) 2018/2025 nuostatos, susijusios su tam tikromis žvejybos galimybėmis
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Tarybos reglamentu (ES) 2019/124
                  1
                2019 metams nustatytos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams;
            
            
               (2)Reglamente (ES) 2019/124 nustatytas nulinis ICES 9 ir 10 parajoniuose ir CECAF 34.1.1 Sąjungos vandenyse taikomas europinių ančiuvių (Engraulis encrasicolus) bendras leidžiamas sužvejoti kiekis (BLSK). Kad būtų galima toliau vykdyti žvejybą, antrą kartą keičiant žvejybos galimybes buvo nustatytas laikinas BLSK. Europiniai ančiuviai yra trumpai gyvenančių žuvų rūšis, o atitinkamos mokslinės rekomendacijos dėl šios rūšies paskelbtos 2019 m. birželio 28 d. ICES 9 ir 10 parajoniuose ir CECAF 34.1.1 Sąjungos vandenyse taikomi europinių ančiuvių laimikio limitai šiuo metu turėtų būti iš dalies pakeisti atsižvelgiant į Tarptautinės jūrų tyrinėjimo tarybos (ICES) paskelbtas naujausias mokslines rekomendacijas;
            
            
               (3)Tarybos reglamentu (ES) 2018/2025
                  2
                2019 ir 2020 metams nustatytos Sąjungos žvejybos laivams taikomos tam tikrų giliavandenių žuvų išteklių žvejybos galimybės. Remiantis 2019 metams skirtomis mokslinėmis rekomendacijomis ir laukiant 2020 metams skirtų mokslinių rekomendacijų, tame reglamente nustatytas ICES 10 parajonyje taikomas raudonpelekių pagelų BLSK abiem metams. 2019 m. birželio 11 d. ICES paskelbė 2020 metams skirtas mokslines rekomendacijas. BLSK turėtų būti nustatytas atsižvelgiant į naujausias mokslines rekomendacijas; 
            
            
               (4)todėl reglamentai (ES) 2019/124 ir (ES) 2018/2025 turėtų būti atitinkamai iš dalies pakeisti;
            
            
               (5)Reglamente (ES) 2019/124 nustatyti europinių ančiuvių laimikio limitai ICES 9 ir 10 parajoniuose ir CECAF 34.1.1 Sąjungos vandenyse taikomi nuo 2019 m. liepos 1 d. Todėl šis pakeitimų reglamentas taip pat turėtų būti taikomas nuo tos dienos. Toks taikymas atgaline data nedaro poveikio teisinio tikrumo ir teisėtų lūkesčių apsaugos principams, nes atitinkamos žvejybos galimybės dar neišnaudotos,
            
            
               PRIĖMĖ ŠĮ REGLAMENTĄ:
            
            
               1 straipsnis
               
            
               Reglamento (ES) 2019/124 IA priedo europinių ančiuvių žvejybos ICES 9 bei 10 parajoniuose ir CECAF 34.1.1 Sąjungos vandenyse galimybių lentelė pakeičiama šia lentele:
            
            
                     
                        Rūšis:
                     
                  
                  
                     
                        Europiniai ančiuviai
                     
                  
                  
                     
                         
                     
                  
                  
                     
                         
                     
                  
                  
                     
                        Zona:
                     
                  
                  
                     
                        9 ir 10 parajoniai; CECAF 34.1.1 Sąjungos vandenys
                     
                  
               
                     
                         
                     
                  
                  
                     
                        Engraulis encrasicolus
                     
                  
                  
                     
                         
                     
                  
                  
                     
                         
                     
                  
                  
                     
                        (ANE/9/3411)
                     
                  
                  
                     
                         
                     
                  
               
                     
                        Ispanija
                     
                  
                  
                     
                         
                     
                  
                  
                     
                        4 281
                     
                  
                  
                     
                        (1)
                     
                  
                  
                     
                        Atsargumo principu pagrįstas BLSK
                     
                  
                  
                     
                         
                     
                  
                  
                     
                         
                     
                  
               
                     
                        Portugalija
                     
                  
                  
                     
                  
                  
                     
                        4 671
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Sąjunga
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        BLSK
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Žvejoti pagal šią kvotą galima tik nuo 2019 m. liepos 1 d. iki 2020 m. birželio 30 d.
                     
                  
                  
                     
                  
                  
                     
                  
                  
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
               2 straipsnis
            
            
               Reglamento (ES) 2018/2025 priedo raudonpelekių pagelų žvejybos ICES 10 parajonio Sąjungos ir tarptautiniuose vandenyse galimybių lentelė pakeičiama šia lentele:
            
         
         
            
                     
                         Rūšis:
                     
                  
                  
                     
                        Raudonpelekiai pagelai 
                     
                  
                  
                     
                        Zona:
                     
                  
                  
                     
                        10 parajonio Sąjungos ir tarptautiniai vandenys
                     
                  
               
                     
                         
                     
                  
                  
                     
                        Pagellus bogaraveo 
                     
                  
                  
                     
                  
                  
                     
                        (SBR/10-)
                     
                  
               
                     
                        Metai
                     
                  
                  
                     
                        2019 m.
                     
                  
                  
                     
                  
                  
                     
                        2020 m.
                     
                  
                  
                     
                  
                  
                     
                        Atsargumo principu pagrįstas BLSK
                     
                  
               
                     
                        Ispanija
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Portugalija
                     
                  
                  
                     
                        566
                     
                  
                  
                     
                  
                  
                     
                        543
                     
                  
                  
                     
                  
                  
                     
                  
                  
                     
                  
               
                     
                        Jungtinė Karalystė
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Sąjunga
                     
                  
                  
                     
                        576
                     
                  
                  
                     
                  
                  
                     
                        553
                     
                  
                  
                     
                  
                  
                     
                  
                  
                     
                  
               
                     
                        BLSK
                     
                  
                  
                     
                        576
                     
                  
                  
                     
                         
                     
                  
                  
                     
                        553
                     
                  
                  
                     
                         
                     
                  
                  
                     
                         
                     
                  
                  
                     
                  
               
               3 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2019 m. liepos 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        2019 m. sausio 30 d. Tarybos reglamentas (ES) 2019/124, kuriuo 2019 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 29, 2019 1 31, p. 1).
               
               
                  
                     (2)
                  
                        2018 m. gruodžio 17 d. Tarybos reglamentas (ES) 2018/2025, kuriuo 2019 ir 2020 m. Sąjungos žvejybos laivams nustatomos tam tikrų giliavandenių žuvų išteklių žvejybos galimybės (OL L 325, 2018 12 20, p. 7).